Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 443

5. 9–10. évfolyam tanterve A javasolt tanítási anyag a moldvai csángók táncaira épül. A tanulók életkori sajátosságait és minimális táncbeli előképzettségét figyelembe véve csoportos táncolásra alkalmas körtáncok tanítását javasoljuk. A szabályozott körtáncok mindenki számára elérhető, befogadható, egyszerűbb motívumkészlettel rendelkeznek, s ezek elsajátítása mintegy előiskoláját jelenti a táncolás fejlettebb formáinak. A moldvai magyarok körtáncai a lánctáncok összefogódzással szervezett formái közé tartozó, nagy múltú, egyszerű táncformák, melyeket minden európai nép közös kultúrkincsének tekinthetünk. A körtánc a szó szoros értelemben vett közösségi táncforma, mely mindenkit egyenlővé tesz, mindenkit azonos követelmények elé állít. Korlátlanul bővíthető, tágítható, alakítható anélkül, hogy a résztvevők közötti szoros kapcsolat megszakadna vagy bárki is kirekesztve, mellőzve érezhetné magát a résztvevők közösségében. A moldvai csángó táncok nagyon népszerűek a táncházas törzsközönségnél és azoknál is, akik a néptánccal még csak ismerkednek. Ennek oka az, hogy a moldvai táncok többsége könnyen megtanulható körtánc, a zene pedig erősen ritmizált: a dobkíséret ősi ízt ad a dallamoknak, ami a koboz hangjával együtt hidat jelent a könnyűzene felé is. Az alapvető modulok a téma minimálisan szükséges mélységű feldolgozásával havi két órában képzelhetőek el. Amennyiben tanulói igény mutatkozik, a foglalkozások kétheti két órára sűríthetőek. Sorszám Modul neve Típusa Alternatívák „A” havi 2 óra „B” kéthetente 2 óra Műtá 9/1. Körtáncok Alapvető 6 óra 10 óra Műtá 9/2. Sortáncok Alapvető 2 óra 4 óra Műtá 9/3. Összefoglaló projekt Ismétlő, elemző, rendszerező 2 óra 6 óra Műtá 10/1. Páros táncok Alapvető 4 óra 6 óra 2006/79/II. szám Sorszám Modul neve Típusa Alternatívák „A” havi 2 óra „B” kéthetente 2 óra Műtá 10/2. Körtáncok Alapvető 4 óra 8 óra Műtá 10/3. Összefoglaló projekt Ismétlő, elemző, rendszerező 2 óra 6 óra Óraszámjavaslat 9–10. évfolyam összesen 20 óra 40 óra

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes